Preden registriramo svoje podjetje, se je potrebno odločiti za poslovno obliko, ki bo najustreznejša za naše poslovanje. Enostavne poslovne oblike, npr. popoldanski S. P. za keramičarska dela, lahko ustvarite kar od doma, preko portala e-VEM (SPOT). Z registriranim statusom samostojnega podjetnika boste lahko dejavnost opravljali legalno in zakonito, prav tako boste za svoje storitve lahko izdajali račune. Pomembno je, da ob registraciji s. p. registrirate primerno dejavnost; SKD 43.330, Oblaganje tal in sten. Ob registraciji le-te lahko oblagate tla in stene s keramičnimi, betonskimi in kamnitimi ploščicami in oblogami iz teraca. Polagate lahko tudi druge vrste oblog iz kamna, marmorja, granita, kovinske in mineralne plošče … Prav tako pa lahko polagate še parket iz lesa in obloge iz tekstila, gume in celo tapete …